钦定古今图书集成/理学汇编/文学典/第175卷 > 《徐师曾文体明辩》 > 《挽歌议》晋·挚虞
## 钦定古今图书集成/理学汇编/文学典/第175卷 > 《徐师曾文体明辩》 > 《挽歌议》晋·挚虞

汉魏故事，大丧及大臣之丧，执绋者挽歌。新礼以为“挽歌出于汉武帝役人之劳，歌声哀切，遂以为送终之礼。虽音曲摧怆，非经典所制，违礼设衔枚之义。方在号慕，不宜以歌为名。除不挽歌《虞议》。” 诏从之。

挽歌因倡和而为摧怆之声，衔枚所以全哀，此亦以
感众。虽非经典所载，是历代故事。《诗》称“君子作歌，惟
以告哀”，以歌为名，亦无所嫌。宜定新礼如旧。